**Azi sunt numai eu**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi sunt numai eu

Azi umbrele se zbat prin încăpere ...

Lumini firave ce se opresc în geam.

Un colț de cer topit prin stropi de miere,

Dintr-un apus s-a scurs timid pe ram.

În liniştea de piatră numai vântul

Ciocnind în uşă, adesea mă-nfioară,

Iar brațul lui se leagă cu pământul

Formând din praf o aripă uşoară.

Privesc spre zări ,colind cărări ascunse

Iubirii mele să-i dăruiesc un rai,

Prin clipele de vremuri reci străpunse

Când ne iubeam în serile de mai,

Când ne plimbam cu lumea la picioare

Iar gustul vieții mai dulce ne parea,

Arzându-mă iar razele din soare

Ce-n ochii tăi adesea se topea!

Străine porți sunt gândurile mele

Că nici o clipă nu ai fost al meu,

Doar rugăminți trimise către stele

Se zbat în zări şi azi, sunt numai eu!